title: 2008/821/ОВППС: Решение EUPOL АФГАНИСТАН/1/2008 на Комитета по политика и сигурност от 3 октомври 2008 година за назначаване на ръководител на полицейската мисия на Европейския съюз в Афганистан (EUPOL АФГАНИСТАН)

text:
               29.10.2008

               BG

               Официален вестник на Европейския съюз

               L 285/20

      РЕШЕНИЕ EUPOL АФГАНИСТАН/1/2008 НА КОМИТЕТА ПО ПОЛИТИКА И СИГУРНОСТ

   от 3 октомври 2008 година
   за назначаване на ръководител на полицейската мисия на Европейския съюз в Афганистан (EUPOL АФГАНИСТАН)
   (2008/821/ОВППС)
   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 25, трета алинея от него,
   като взе предвид Съвместно действие 2007/369/ОВППС на Съвета от 30 май 2007 г. относно установяване на полицейска мисия на Европейския съюз в Афганистан (EUPOL АФГАНИСТАН) (1), и по-специално член 10, параграф 1 от него,
   като има предвид, че:

               (1)

               В член 10, параграф 1 от Съвместно действие 2007/369/ОВППС е предвидено, че Комитетът по политика и сигурност е упълномощен да взема необходимите решения в съответствие с член 25 от Договора с цел упражняване на политически контрол и стратегическо ръководство на мисията EUPOL АФГАНИСТАН, включително решението за назначаване на ръководител на мисията.

               (2)

               С писмо с дата 14 август 2008 г. настоящият ръководител на мисията е уведомил Комисията за своето решение да прекрати договора си на 30 септември 2008 г.

               (3)

               Генералният секретар/върховен представител предложи г-н Kai VITTRUP да бъде назначен за ръководител на мисията EUPOL АФГАНИСТАН,

         РЕШИ:
   Член 1
   Г-н Kai VITTRUP се назначава за ръководител на полицейската мисия на Европейския съюз в Афганистан (EUPOL АФГАНИСТАН) от 16 октомври 2008 г.
   Член 2
   Настоящото решение поражда действие от датата на приемането му.

      Съставено в Брюксел на 3 октомври 2008 година.

            За Комитета по политика и сигурност

            Председател

         C. ROGER

      (1)  ОВ L 139, 31.5.2007 г., стр. 33.


title: Решение (ЕС) 2017/1602 на Европейския парламент от 27 април 2017 година относно освобождаването от отговорност във връзка с изпълнението на общия бюджет на Европейския съюз за финансовата 2015 година, раздел I — Европейски парламент

text:
               29.9.2017

               BG

               Официален вестник на Европейския съюз

               L 252/1

         РЕШЕНИЕ (ЕС) 2017/1602 НА ЕВРОПЕЙСКИЯ ПАРЛАМЕНТ
   от 27 април 2017 година
   относно освобождаването от отговорност във връзка с изпълнението на общия бюджет на Европейския съюз за финансовата 2015 година, раздел I — Европейски парламент
   ЕВРОПЕЙСКИЯТ ПАРЛАМЕНТ,

               —

               като взе предвид общия бюджет на Европейския съюз за финансовата 2015 година (1),

               —

               като взе предвид консолидираните годишни отчети на Европейския съюз за финансовата 2015 година (COM(2016) 475 — C8-0270/2016) (2),

               —

               като взе предвид доклада относно бюджетното и финансово управление за финансовата 2015 година, раздел I — Европейски парламент (3)

               —

               като взе предвид годишния доклад на вътрешния одитор за финансовата 2015 година,

               —

               като взе предвид годишния доклад на Сметната палата относно изпълнението на бюджета за финансовата 2015 година, придружен от отговорите на институциите (4),

               —

               като взе предвид декларацията за достоверност (5) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2015 година в съответствие с член 287 от Договора за функционирането на ЕС,

               —

               като взе предвид член 314, параграф 10 и член 318 от Договора за функционирането на ЕС,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета, (6) и по-специално членове 164, 165 и 166 от него,

               —

               като взе предвид решението на Бюрото от 16 юни 2014 г. относно вътрешния правилник относно изпълнението на бюджета на Европейския парламент (7), и по-специално член 22 от него,

               —

               като взе предвид член 94, член 98, параграф 3 и приложение IV към своя правилник,

               —

               като взе предвид доклада на комисията по бюджетен контрол (A8-0153/2017),

               А.

               като има предвид, че на 4 юли 2016 г. председателят прие отчетите на Парламента за финансовата 2015 година;

               Б.

               като има предвид, че на 24 юни 2016 г. генералният секретар, в качеството си на главен оправомощен разпоредител с бюджетни кредити, удостовери, че разполага с достатъчна увереност, че предоставените за бюджета на Парламента ресурси са използвани по предназначение, в съответствие с принципите на доброто финансово управление, и че установените процедури за контрол дават необходимите гаранции по отношение на законосъобразността и редовността на извършените операции;

               В.

               като има предвид, че вследствие на одита Сметната палата заяви, че в своята специфична оценка за административните и другите разходи през 2015 г. не е установила сериозни слабости в проверените годишни отчети за дейността и системите за вътрешен контрол на институциите и органите, които се изискват съгласно Регламент (ЕС, Евратом) № 966/2012;

               Г.

               като има предвид член 166, параграф 1 от Регламент (ЕС, Евратом) № 966/2012, съгласно който всяка институция на Съюза се задължава да направи всичко необходимо за предприемане на действия по забележките, придружаващи решението на Парламента за освобождаване от отговорност във връзка с изпълнението на бюджета;

               1.

               освобождава от отговорност своя председател във връзка с изпълнението на бюджета на Европейския парламент за финансовата 2015 година;

               2.

               представя своите забележки в резолюцията по-долу;

               3.

               възлага на своя председател да предаде настоящото решение, както и резолюцията, която е неразделна част от него, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Antonio TAJANI

            Генерален секретар

         Klaus WELLE

      (1)  ОВ L 69, 13.3.2015 г.

      (2)  ОВ C 380, 14.10.2016 г., стр. 1.

      (3)  ОВ C 354, 27.9.2016 г., стр. 1.

      (4)  ОВ C 375, 13.10.2016 г., стр. 1.

      (5)  ОВ C 375, 13.10.2016 г., стр. 10.

      (6)  ОВ L 298, 26.10.2012 г., стр. 1.

      (7)  PE 422.541/Bur.


title: Решение на бюрото на Европейския парламент от 1 юли 2013 година за изменение на Мерките по прилагане на Устава на членовете на Европейския парламент

text:
               5.7.2013

               BG

               Официален вестник на Европейския съюз

               C 194/6

         РЕШЕНИЕ НА БЮРОТО НА ЕВРОПЕЙСКИЯ ПАРЛАМЕНТ
   от 1 юли 2013 година
   за изменение на Мерките по прилагане на Устава на членовете на Европейския парламент
   2013/C 194/02
   БЮРОТО НА ЕВРОПЕЙСКИЯ ПАРЛАМЕНТ,
   като взе предвид Договора за функционирането на Европейския съюз, и по-специално член 223, параграф 2 от него,
   като взе предвид Договора за присъединяването на Република Хърватия към Европейския съюз,
   като взе предвид Устава на членовете на Европейския парламент (1),
   като взе предвид членове 8 и 23 от Правилника за дейността на Европейския парламент,
   като има предвид, че:

               (1)

               Съгласно Договора за присъединяването на Република Хърватия към Европейския съюз, Република Хърватия ще бъде държава-членка на Европейския съюз, считано от 1 юли 2013 г. От тази дата в Европейския парламент ще заседават хърватските членове на Европейския парламент. Следователно е необходимо да се измени член 23, параграф 1, буква б) от Мерките по прилагане на Устава на членовете на Европейския парламент (2) („Мерките по прилагане“) относно пътните разноски, извършени в държавата-членка, в която са избрани членовете на ЕП, така че да отчете присъединяването на новите хърватски членове на Европейския парламент.

               (2)

               Пътуванията с автомобил в държавата-членка, в която е избран всеки член на Европейския парламент, са ограничени до определен годишен брой километри въз основа на размера на съответната държава-членка. Като се има предвид, че площта на Хърватия е 56 542 km2, хърватските членове на Европейския парламент следва да имат лично право на 8 000 km годишно,

         ПРИЕ НАСТОЯЩОТО РЕШЕНИЕ:
   Член 1
   В член 23, параграф 1, буква б) от Мерките по прилагане, третото тире се заменя със следното:

               „—

               8 000 km за членовете на ЕП, избрани в Белгия, Дания, Естония, Кипър, Латвия, Литва, Люксембург, Малта, Нидерландия, Словения или Хърватия.“.

         Член 2
   1.   Настоящото решение влиза в сила в деня след публикуването му в Официален вестник на Европейския съюз.
   2.   Настоящото решение се прилага от 1 юли 2013 г.

      (1)  Решение 2005/684/ЕО, Евратом на Европейския парламент от 28 септември 2005 г. относно приемането на Устав на членовете на Европейския парламент (ОВ L 262, 7.10.2005 г., стр. 1).

      (2)  Решение на Бюрото на Европейския парламент от 19 май 2008 г. и от 9 юли 2008 г. за установяване на мерки по прилагане на Устава на членовете на Европейския парламент (ОВ C 159, 13.7.2009 г., стр. 1).


title: Решение на Съвета от 25 май 2009 година за назначаване на членове и един заместник-член от Малта в Консултативния комитет за свободното движение на работници

text:
               3.6.2009

               BG

               Официален вестник на Европейския съюз

               C 123/11

      РЕШЕНИЕ НА СЪВЕТА

   от 25 май 2009 година
   за назначаване на членове и един заместник-член от Малта в Консултативния комитет за свободното движение на работници
   2009/C 123/05
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Регламент (ЕИО) № 1612/68 на Съвета от 15 октомври 1968 г. относно свободното движение на работници в Общността (1), и по-специално членове 26 и 27 от него,
   като взе предвид списъците с кандидатури, представени на Съвета от правителствата на държавите-членки,
   като има предвид, че:

               (1)

               с решение от 25 септември 2008 г. (2) Съветът назначи членовете и заместник-членовете на Консултативния комитет за свободното движение на работници за периода от 25 септември 2008 г. до 24 септември 2010 г. с някои изключения, сред които членовете и заместник-членовете от Малта в категорията на представителите на правителствата;

               (2)

               правителството на Малта представи кандидатури за няколко освободени места,

         РЕШИ:
   Член единствен
   Назначават се за членове и заместник-член на Консултативния комитет за свободното движение на работници за периода до 24 септември 2010 г.:

      ПРЕДСТАВИТЕЛИ НА ПРАВИТЕЛСТВОТО

               Държава

               Членове

               Заместник-членове

               Малта

               Г-н Joseph MIZZI
               Г-жа Josephine FARRUGIA

               Г-н Anthony BUTTIGIEG

      Съставено в Брюксел на 25 май 2009 година.

            За Съвета

            Председател

         J. ŠEBESTA

      (1)  ОВ L 257, 18.10.1968 г., стр. 2.

      (2)  ОВ C 253, 4.10.2008 г., стр. 7.


title: Решение 2010/16/ОВППС/ПВР на Съвета от 30 ноември 2009 година относно подписването от името на Европейския съюз на Споразумението между Европейския съюз и Съединените американски щати относно обработката и изпращането на данни за финансови съобщения от Европейския съюз до Съединените щати за целите на Програмата за проследяване на финансирането на тероризма

text:
               13.1.2010

               BG

               Официален вестник на Европейския съюз

               L 8/9

         РЕШЕНИЕ 2010/16/ОВППС/ПВР НА СЪВЕТА
   от 30 ноември 2009 година
   относно подписването от името на Европейския съюз на Споразумението между Европейския съюз и Съединените американски щати относно обработката и изпращането на данни за финансови съобщения от Европейския съюз до Съединените щати за целите на Програмата за проследяване на финансирането на тероризма
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално членове 24 и 38 от него,
   като има предвид, че:

               (1)

               На 27 юли 2009 г. Съветът реши да упълномощи председателството, подпомагано от Комисията, да започне преговори за споразумение между Европейския съюз и Съединените американски щати относно обработката и изпращането на данни за финансови съобщения от Европейския съюз до Съединените щати за целите на Програмата за проследяване на финансирането на тероризма. Преговорите завършиха успешно и беше съставен проект за споразумение (по-нататък „споразумението“).

               (2)

               Споразумението е важно за гарантиране, че определените доставчици на международни услуги за съобщения за финансови плащания ще предоставят на Министерството на финансите на САЩ данни за съобщения за финансови плащания, съхранявани на територията на Европейския съюз, които са необходими за предотвратяването и борбата с тероризма и неговото финансиране, при строго спазване на гаранциите за неприкосновеността на личния живот и защитата на личните данни.

               (3)

               Споразумението следва да се подпише, при условие че бъде сключено на по-късна дата.

               (4)

               Споразумението предвижда да се прилага временно, считано от 1 февруари 2010 г. Ето защо, считано от тази дата, държавите-членки следва да приведат в действие неговите разпоредби при спазване на съществуващото вътрешно законодателство. Декларация в този смисъл ще бъде направена по време на подписването на споразумение,

         РЕШИ:
   Член 1
   Подписването на Споразумението между Европейския съюз и Съединените американски щати относно обработката и изпращането на данни за финансови съобщения от Европейския съюз до Съединените щати за целите на Програмата за проследяване на финансирането на тероризма се одобрява от името на Европейския съюз, при условие на сключването на посоченото споразумение.
   Текстът на споразумението е приложен към настоящото решение.
   Член 2
   Председателят на Съвета се оправомощава да посочи лицето или лицата, упълномощени да подпишат споразумението от името на Европейския съюз, при условие на неговото сключване.
   Член 3
   В съответствие с член 15 от споразумението, до влизането му в сила, неговите разпоредби се прилагат временно при спазване на съществуващото вътрешно законодателство, считано от 1 февруари 2010 г. Приложената декларация относно временното прилагане да бъде направена по време на подписването.

      Съставено в Брюксел на 30 ноември 2009 година.

            За Съвета

            Председател

         B. ASK

   ПРИЛОЖЕНИЕ

      Декларация, която да бъде направена от името на Европейския съюз по време на подписването на споразумението между Европейския съюз и Съединените американски щати относно обработката и изпращането на данни за финансови съобщения от Европейския съюз до Съединените Американски щати за целите на Програмата за проследяване на финансирането на тероризма

         „Настоящото споразумение, без дерогация или изменение на законодателството на Европейския съюз или на неговите държави-членки, до влизането му в сила ще се прилага временно от държавите-членки, добросъвестно в рамките на тяхното действащо национално право.“

    ---documentbreak---

               13.1.2010

               BG

               Официален вестник на Европейския съюз

               L 8/9

         ПРЕВОД
   СПОРАЗУМЕНИЕ
   между Европейския съюз и Съединените американски щати относно обработката и изпращането на данни за финансови съобщения от Европейския съюз до Съединените Американски щати за целите на програмата за проследяване на финансирането на тероризма
   Европейският съюз,
   от една страна, и
   Съединените американски щати,
   от друга страна,
   по-нататък наричани заедно „Страните“,
   КАТО ИЗРАЗЯВАТ желанието си за предотвратяване и борба с тероризма и финансирането на тероризма, по-специално чрез взаимен обмен на информация, като средство за защита на съответните си демократични общества и общи ценности, права и свободи;
   КАТО СЕ СТРЕМЯТ да засилят и насърчават сътрудничеството между страните в духа на трансатлантическото партньорство;
   КАТО ПРИПОМНЯТ конвенциите на Организацията на обединените нации за борба с тероризма и неговото финансиране, както и съответните резолюции на Съвета за сигурност на ООН в областта на борбата с тероризма, и по-специално Резолюция 1373 на Съвета за сигурност на ООН (2001 г.);
   КАТО ОТЧИТАТ, че Програмата за проследяване на финансирането на тероризма („TFTP“) на Министерството на финансите на Съединените щати („Министерството на финансите на САЩ“) допринася за откриване и залавяне на терористи и на лица, които ги финансират, и е разпространявала многократно насочваща информация сред компетентните органи в целия свят за целите на борбата с тероризма, която има особена стойност за държавите-членки на Европейския съюз („държавите-членки“);
   КАТО ОТБЕЛЯЗВАТ значението на TFTP за предотвратяването и борбата с тероризма и неговото финансиране в Европейския съюз и другаде, както и важната роля на Европейския съюз за гарантиране, че определените доставчици на международни услуги за съобщения за финансови плащания ще предоставят данни за съобщения за финансови плащания, съхранявани на територията на Европейския съюз, необходими за предотвратяването и борбата с тероризма и неговото финансиране, при стриктно спазване на гаранциите за защита на личния живот и на личните данни;
   КАТО ИМАТ ПРЕДВИД член 6, параграф 2 от Договора за Европейския съюз относно зачитането на основните права, принципите на пропорционалност и необходимост във връзка с правото на защита на личния живот и личните данни съгласно член 8, параграф 2 от Европейската конвенция за защита на правата на човека и основните свободи, Конвенция № 108 на Съвета на Европа за защита на лицата при автоматизираната обработка на лични данни и членове 7 и 8 от Хартата на основните права на Европейския съюз;
   КАТО ПОДЧЕРТАВАТ общите ценности, отнасящи се до личния живот и уреждащи защитата на личните данни в Европейския съюз и Съединените американски щати („Съединените щати“), както и значението, което двете страни придават на правото на справедлив процес и на правото да се търсят ефикасни средства за защита срещу нерегламентирани действия от страна на правителствата;
   КАТО ОТБЕЛЯЗВАТ строгия контрол и защитните мерки, използвани от Министерството на финансите на САЩ по отношение на боравенето със, използването и разпространението на данни за съобщения за финансови плащания, съгласно Програмата за проследяване на финансирането на тероризма, които са описани в декларациите на Министерството на финансите на САЩ, публикувани в Официален вестник на Европейския съюз на 20 юли 2007 г. и във Федералния регистър на Съединените щати на 23 октомври 2007 г., отразяващи текущото сътрудничество между Съединените щати и Европейския съюз в борбата със световния тероризъм;
   КАТО ПРИПОМНЯТ, че за да се гарантира ефективно упражняване на правата му, всяко лице, независимо от неговото гражданство, може да подаде жалба до независим орган за защита на данните или до друг подобен орган, независим и безпристрастен съд или трибунал, за да потърси ефикасни средства за защита;
   КАТО ИМАТ ПРЕДВИД, че в правото на САЩ съществуват средства за административна и съдебна защита в случай на неправомерно боравене с лични данни, в т.ч. по Закона за административната процедура от 1946 г. (5 U.S.C.701 et seq.), Закона за генералния инспектор от 1978 г. (5 U.S.C.App.), Препоръките за изпълнение на Акта на Комисията по атентата от 11 септември от 2007 г. (42 U.S.C. 2000ee et seq.), Закона за компютърните измами и злоупотреби (18 U.S.C. 1030) и Закона за свободата на информацията (5 U.S.C. 552), с измененията им, наред с други актове.
   КАТО ПРИПОМНЯТ, че по закон в рамките на Европейския съюз клиентите на финансовите институции и на доставчиците на услуги за съобщения за финансови плащания биват информирани, че личните данни, съдържащи се в записите на финансови операции, могат да се предават на публични органи на държавите-членки или на трети страни за целите на правоприлагането;
   КАТО ЗАЯВЯВАТ, че настоящото споразумение не представлява прецедент за бъдещи договорености между Съединените американски щати и Европейския съюз, нито между която и да е от страните и дадена държава по отношение на обработката и изпращането на данни за съобщения за финансови плащания или на други видове данни или в областта на защита на данните;
   КАТО ОТЧИТАТ, че настоящото споразумение не представлява дерогация от съществуващите правомощия на органите за защита на личните данни в държавите-членки за защита на лицата във връзка с обработката на личните им данни; и
   КАТО ЗАЯВЯВАТ освен това, че настоящото споразумение не засяга други споразумения или договорености по въпросите на правоприлагането или за предоставяне на информация между страните или между Съединените щати и държавите-членки,
   СЕ СПОРАЗУМЯХА ЗА СЛЕДНОТО:
   Член 1
   Цел на споразумението
   1.   Целта на настоящото споразумение е да гарантира, при пълно зачитане на правото на личен живот, защитата на личните данни и на другите условия, изложени в настоящото споразумение, че:

               а)

               съобщенията за финансови плащания и свързаните с тях данни, съхранявани на територията на Европейския съюз от доставчици на международни услуги за съобщения за финансови плащания, съвместно определени за такива съгласно настоящото споразумение, се предоставят при поискване от Министерството на финансите на САЩ за целите на предотвратяването, разследването, разкриването или наказателното преследване на тероризма или финансирането на тероризма; и

               б)

               съответната информация, получена чрез TFTP, се предоставя на правоприлагащи органи, органи за обществена сигурност или органи за борба с тероризма на държавите-членки, или на Европол или Евроюст за целите на предотвратяването, разследването, разкриването или наказателното преследване на тероризма или финансирането на тероризма.

         2.   Съединените щати, Европейският съюз и неговите държави-членки вземат всички необходими и целесъобразни мерки в рамките на правомощията си за прилагане на разпоредбите и постигане на целта на настоящото споразумение.
   Член 2
   Приложно поле на споразумението
   Поведение, характерно за тероризма или неговото финансиране
   Настоящото споразумение се прилага за получаване на съобщения за финансови плащания и други свързани с тях данни за целите на предотвратяването, разследването, разкриването или наказателното преследване на:

               а)

               деяния на лице или образувание, които са свързани с насилие или по друг начин застрашават човешки живот или създават опасност от повреждане на собственост или инфраструктура и предвид естеството и контекста си дават достатъчни основания да се смята, че са извършени с цел:

                           i)

                           сплашване или упражняване на принуда върху дадено население;

                           ii)

                           сплашване, упражняване на натиск или на принуда върху дадено правителство или върху международна организация да предприеме или да се въздържи от действия; или

                           iii)

                           сериозно дестабилизиране или разрушаване на основните политически, конституционни, икономически или обществени структури на дадена държава или на международна организация;

               б)

               лице или образувание, което подпомага, спонсорира или предоставя финансова, материална или технологична подкрепа, или финансови или други услуги на или в полза на действията, описани в буква а); или

               в)

               лице или образувание, което подпомага, подбужда към или прави опит за извършване на действията, описани в букви а) или б).

         Член 3
   Осигуряване на предоставянето на данни от определените доставчици
   Европейският съюз гарантира, в съответствие с настоящото споразумение, че образуванията, определени съвместно от страните по настоящото споразумение за доставчици на международни услуги за съобщения за финансови плащания („определени доставчици“), предоставят на Министерството на финансите на САЩ исканите съобщения за финансови плащания и свързани с тях данни за целите на предотвратяването, разследването, разкриването или наказателното преследване на тероризма или на финансирането на тероризма („предоставени данни“).
   Член 4
   Искания от страна на САЩ за предоставяне на данни от определените доставчици
   1.   В съответствие с член 8 от Споразумението за правна взаимопомощ между Европейския съюз и Съединените американски щати, подписано във Вашингтон на 25 юни 2003 г., и свързания с него двустранен инструмент за правна взаимопомощ между Съединените американски щати и държавата-членка, в която е установен определеният доставчик или в която съхранява исканите данни, Министерството на финансите на САЩ подава искане, основаващо се на текущо разследване относно специфично деяние, посочено в член 2, което е било извършено, или когато има причина да се смята, на основата на вече съществуваща информация или доказателства, че то може да бъде извършено. За тази цел Министерството на финансите на САЩ се счита за административен орган, на който се предоставя помощ.
   2.   В искането възможно най-точно се посочват необходимите за целта данни, съхранявани от определения доставчик на територията на Европейския съюз. Данните могат да включват идентифицираща информация за извършващия транзакцията и/или нейния адресат, в т.ч. име, номер на сметката, адрес, граждански идентификационен номер и други лични данни, свързани с финансовите съобщения.
   В искането се обосновава необходимостта от данните и то е формулирано възможно най-тясно, за да се сведе до минимум обемът на исканите данни, като надлежно се вземат предвид анализите на географските характеристики, заплахата и уязвимостта.
   3.   Искането се подава от Министерството на правосъдието на САЩ до централния орган на държавата-членка, в която е установен определеният доставчик или в която съхранява исканите данни.
   4.   Едновременно с това САЩ предават копие на искането на централния орган на другата държава-членка. САЩ едновременно с това предават копие на искането и на националните членове на Евроюст от тези държави-членки.
   5.   При получаване на обоснованото искане съгласно параграф 2 централният орган на замолената държава-членка проверява дали искането е в съответствие с настоящото споразумение и с приложимите изисквания на двустранното споразумение за правна взаимопомощ. След тази проверка от страна на централния орган искането се предава на компетентния орган за изпълнение в съответствие с правото на замолената държава-членка.
   Ако искането е било предадено на централния орган на държавата-членка, в която е установен определеният доставчик, държавата-членка, в която се съхраняват данните, съдейства за изпълнението на искането.
   Исканата мярка се изпълнява неотложно.
   6.   Ако определеният доставчик по технически причини не е в състояние да идентифицира и представи конкретните данни, които биха удовлетворили искането, всички потенциално свързани с искането данни се предават в пакет на компетентния орган на замолената държава-членка, при спазване на условията в член 5, параграф 2.
   7.   Данните се прехвърлят между определените органи на замолената държава-членка и на Съединените щати.
   8.   Европейският съюз гарантира, че определените доставчици поддържат подробен регистър на всички данни, изпратени на компетентния орган на замолената държава-членка, за целите на настоящото споразумение.
   9.   Данните, които са били предадени законно въз основа на настоящата разпоредба, могат да бъдат проверявани за целите на други разследвания на същите видове деяния, посочени в член 2, при пълно спазване на член 5 от настоящото споразумение.
   Член 5
   Защитни мерки, приложими към обработката на предоставени данни
   1.   Министерството на финансите на САЩ гарантира, че предоставените данни се обработват в съответствие с разпоредбите на настоящото споразумение.
   2.   TFTP не включва и няма да включва извличане на данни, нито друг вид алгоритмично или автоматизирано профилиране или компютърно филтриране. Министерството на финансите на САЩ гарантира защитата на личните данни посредством следните защитни мерки, които се прилагат без всякаква дискриминация, основана по-конкретно на гражданството или страната на пребиваване:

               а)

               предоставените данни се обработват изключително за целите на предотвратяването, разследването, разкриването или наказателното преследване на тероризма или неговото финансиране;

               б)

               всяко търсене в предоставени данни се основава на вече съществуваща информация или доказателства, които дават основание да се предполага, че обектът на търсенето има връзка с тероризма или неговото финансиране;

               в)

               всяко отделно търсене в предоставени данни по TFTP е тясно определено, дава основание да се предполага, че обектът на търсенето има връзка с тероризма или неговото финансиране, и се протоколира, включително тази връзка с тероризма или неговото финансиране, която е необходима за започване на търсенето;

               г)

               предоставените данни се съхраняват в защитена физическа среда, отделно от всякакви други данни, със системи с висока степен на сигурност и контрол срещу физическо проникване с цел предотвратяване на непозволен достъп до данните;

               д)

               достъпът до предоставените данни е ограничен до специалисти в разследването на терористични дейности или тяхното финансиране и до лица, участващи в техническата поддръжка, управлението и контрола на TFTP;

               е)

               не се правят никакви копия на предоставените данни, освен резервни копия, предназначени за възстановяване на системата в случай на срив;

               ж)

               предоставените данни не подлежат на никакво манипулиране, изменение или добавяне и не са свързани с никакви други бази данни;

               з)

               Само насочваща към терористи информация, получена чрез TFTP съгласно настоящото споразумение се обменя с правоприлагащи органи, органи за обществена сигурност или органи за борба с тероризма в Съединените щати, Европейския съюз или трети държави, за да се използва за целите на разследването, разкриването, предотвратяването или наказателното преследване на тероризма или неговото финансиране;

               и)

               в рамките на срока на действие на настоящото споразумение Министерството на финансите на САЩ извършва преглед, при който се идентифицират всички неизвлечени данни, които вече не са необходими за целите на борбата с тероризма или неговото финансиране. В случай че такива данни бъдат идентифицирани, в рамките на два (2) месеца от деня на идентифицирането им започват процедури за тяхното заличаване, които приключват във възможно най-кратък срок след това, но при всички случаи не по-късно от осем (8) месеца от идентифицирането, освен при наличието на извънредни технологични обстоятелства;

               й)

               в случай че са изпратени данни за съобщения за финансови плащания, които не са поискани, Министерството на финансите на САЩ своевременно и окончателно заличава тези данни и уведомява за това съответния определен доставчик и централния орган на замолената държава-членка;

               к)

               при спазване на условията, посочени в буква и), всички неизвлечени данни, получени преди 20 юли 2007 г., се заличават не по-късно от пет (5) години след тази дата;

               л)

               при спазване на условията, посочени в буква и), всички неизвлечени данни, получени на 20 юли 2007 г. или след тази дата, се заличават не по-късно от пет (5) години след получаването им; и

               м)

               информацията, извлечена от предоставените данни, включително обменената информация съгласно буква з), се съхранява за срок, приложим за конкретния правителствен орган в съответствие с неговите специфични разпоредби и графици за съхранение на записи.

         Член 6
   Адекватност
   При условие на продължаващо спазване на ангажиментите по отношение на неприкосновеността на личния живот и защитата на личните данни, определени в настоящото споразумение, се приема, че Министерството на финансите на САЩ осигурява адекватно равнище на защита на данните при обработката на съобщения за финансови плащания и свързани данни, които се предават от Европейския съюз на Съединените щати за целите на настоящото споразумение.
   Член 7
   Доброволно предоставяне на информация
   1.   Министерството на финансите на САЩ взема мерки да предостави, в най-краткия практически осъществим срок, на правоприлагащи органи, органи за обществена сигурност или органи за борба с тероризма на съответните държави-членки, и когато е целесъобразно — на Европол, в рамките на определения му мандат, получената чрез TFTP информация, която може да допринесе за разследването, предотвратяването, разкриването или наказателното преследване в Европейския съюз на тероризма или неговото финансиране. Всякаква последваща информация, която може да допринесе за разследването, предотвратяването, разкриването или наказателното преследване в Съединените щати на тероризма или неговото финансиране, се подава обратно на Съединените щати на реципрочна основа.
   2.   За да улесни ефективния обмен на информация, Европол може да определи длъжностно лице за връзка към Министерството на финансите на САЩ. Страните по споразумението вземат съвместно решение относно условията, свързани със статута и задачите на длъжностното лице за връзка.
   Член 8
   Искане от ЕС за търсене по TFTP
   Когато правоприлагащ орган, орган за обществена сигурност или орган за борба с тероризма на държава-членка, или Европол или Евроюст преценят, че е налице основание да се предполага, че лице или образувание има връзка с тероризма съгласно определенията в членове 1—4 от Рамково решение 2002/475/ПВР на Съвета, изменено с Рамково решение 2008/919/ПВР на Съвета, тези органи могат да поискат да се потърси съответната информация, получена чрез TFTP. Министерството на финансите на САЩ своевременно осъществява търсене съгласно член 5 и предоставя съответната информация в отговор на такива искания.
   Член 9
   Сътрудничество с бъдеща равностойна система на ЕС
   Ако в Европейския съюз или в една или повече негови държави-членки се въведе система на ЕС, равностойна на Програмата за проследяване на финансирането на тероризма на САЩ, която изисква данни за съобщения за финансови плащания, съхранявани в Съединените щати, да бъдат предоставяни на Европейския съюз, Министерството на финансите на САЩ търси активно, на реципрочна основа и на базата на подходящи защитни мерки, сътрудничество с всеки имащ отношение доставчик на международни услуги за съобщения за финансови плащания, установен на територията на Съединените щати.
   Член 10
   Съвместен преглед
   1.   По искане на една от страните и във всички случаи след изтичане на срок от шест (6) месеца страните извършват съвместен преглед на изпълнението на настоящото споразумение, като обръщат особено внимание на проверката на действието на разпоредбите за неприкосновеността на личния живот, защитата на личните данни и реципрочността, определени в него. Прегледът включва оценка на пропорционалността на предоставените данни въз основа на стойността им за разследването, предотвратяването, разкриването или наказателното преследване на тероризма или неговото финансиране.
   2.   При прегледа Европейският съюз се представлява от председателството на Съвета на Европейския съюз, от Европейската комисия и двама представители на органите за защита на данните от държавите-членки, като поне един от тези органи е от държава-членка, в която е установен определен доставчик. Съединените щати се представляват от Министерството на финансите на САЩ.
   3.   За целите на прегледа Министерството на финансите на САЩ осигурява достъп до съответната документация, системи и персонал, както и точни данни относно броя на съобщенията за финансови плащания, до които е бил предоставен достъп, и броя на случаите, когато е била обменена насочваща информация. Страните по споразумението определят съвместно реда и условията на прегледа.
   Член 11
   Защита
   1.   Всяко лице има право, след отправени на разумни интервали от време искания, да получи без ограничения и без прекомерно забавяне или разходи потвърждение от съответния орган за защита на данните за това че са били извършени всички необходими проверки в рамките на Европейския съюз, за да се осигури спазването на правата на защита на личните данни на даденото лице в съответствие с настоящото споразумение, и по-специално за това дали личните данни на това лице са били обработвани в нарушение на настоящото споразумение. Това право може да подлежи на необходими и пропорционални мерки, приложими съгласно националното право, включително за защита на обществената или националната сигурност или за да се избегне оказването на влияние върху предотвратяването, разкриването, разследването или наказателното преследване на престъпления, при надлежно отчитане на легитимния интерес на съответното лице.
   2.   Страните по споразумението предприемат всички разумни мерки, за да гарантират, че Министерството на финансите на САЩ и съответната държава-членка своевременно се уведомяват и се консултират взаимно и със страните по споразумението, при необходимост, когато преценят, че лични данни са били обработени в нарушение на настоящото споразумение.
   3.   Всяко лице, което смята, че негови лични данни са били обработени в нарушение на настоящото споразумение, има право да потърси ефективна административна и съдебна защита съответно съгласно правото на Европейския съюз, на неговите държави-членки и на Съединените щати.
   Член 12
   Консултация
   1.   При необходимост страните по споразумението провеждат консултации, за да осигурят възможно най-ефективното използване на настоящото споразумение, включително за да съдействат за уреждането на всеки спор относно неговото тълкуване или прилагане.
   2.   Страните по споразумението предприемат мерки, за да не си налагат взаимно прекомерни трудности при прилагането на настоящото споразумение. Ако все пак възникнат прекомерни трудности, страните незабавно се консултират, за да улеснят прилагането на настоящото споразумение, включително като предприемат необходимите мерки за намаляване на съществуващи или бъдещи затруднения.
   3.   Страните по споразумението провеждат незабавни консултации, в случай че трета страна, в т.ч. орган на друга държава, оспори или подаде съдебен иск по отношение на даден аспект от действието или изпълнението на настоящото споразумение.
   Член 13
   Изключване на дерогация
   Настоящото споразумение няма за цел да въведе дерогации или да измени законите на Съединените щати, на Европейския съюз или на неговите държави-членки. То не поражда и не предоставя никакви права или ползи за никое физическо или юридическо лице, с частен или публичен характер.
   Член 14
   Прекратяване
   1.   Всяка страна може да спре действието на настоящото споразумение или да го прекрати по всяко време чрез нотификация по дипломатически път. Спирането на действието на споразумението поражда действие 10 (десет) дни след датата на получаване на тази нотификация. Прекратяването на споразумението поражда действие 30 (тридесет) дни след датата на получаване на тази нотификация.
   2.   Независимо от спиране на действието или прекратяването на настоящото споразумение, всички данни, с които разполага Министерството на финансите на САЩ по силата на настоящото споразумение, продължават да се обработват в съответствие с разпоредбите на това споразумение.
   Член 15
   Заключителни разпоредби
   1.   Настоящото споразумение влиза в сила на първия ден от месеца след датата, на която страните са се нотифицирали взаимно за приключването на необходимите за тази цел вътрешни процедури.
   2.   Настоящото споразумение се прилага временно от 1 февруари 2010 г. до влизането му сила при условията на параграф 3.
   3.   Освен ако не бъде прекратено по-рано в съответствие с член 14 или по споразумение между страните, срокът на настоящото споразумение изтича и действието му се прекратява на 31 октомври 2010 г.
   4.   След като Договорът от Лисабон влезе в сила, страните полагат усилия да сключат дългосрочно споразумение, което да бъде приемник на настоящото споразумение.
   5.   Съставено в Брюксел на 30-ия ден от ноември 2009 година в два оригинални екземпляра на английски език. Споразумението се изготвя също на български, гръцки, датски, естонски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, чешки и шведски език. След одобрение и от двете страни по споразумението текстовете на тези езици се считат за еднакво автентични.


title: Решение на Постоянния комитет на държавите от ЕАСТ № 5/2008/SC от 4 декември 2008 година за изменение на Решение на Постоянния комитет № 5/2004/SC и № 1/2007/SC за установяване на принципа на поделяне на разходите за финансовия механизъм на ЕИП

text:
               12.3.2009

               BG

               Официален вестник на Европейския съюз

               L 67/93

      РЕШЕНИЕ НА ПОСТОЯННИЯ КОМИТЕТ НА ДЪРЖАВИТЕ ОТ ЕАСТ
   № 5/2008/SC
   от 4 декември 2008 година
   за изменение на Решение на Постоянния комитет № 5/2004/SC и № 1/2007/SC за установяване на принципа на поделяне на разходите за финансовия механизъм на ЕИП
   ПОСТОЯННИЯТ КОМИТЕТ НА ДЪРЖАВИТЕ ОТ ЕАСТ,
   като взе предвид Споразумението за Европейското икономическо пространство, адаптирано с Протокола за адаптиране на Споразумението за Европейското икономическо пространство, наричано по-долу „Споразумението за ЕИП“,
   като взе предвид протокол 38а относно финансовия механизъм, включен в Споразумението за ЕИП чрез Споразумението за участието на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република в Европейското икономическо пространство и изменен със Споразумението за участието на Република България и Румъния в Европейското икономическо пространство,
   като взе предвид Решение на Постоянния комитет на държавите от ЕАСТ № 5/2004/SC от 23 септември 2004 г. за установяване на принципа на поделяне на разходите за финансовия механизъм на ЕИП,
   като взе предвид факта, че понастоящем Лихтенщайн е в състояние да изготвя своя собствена официална информация за брутния си вътрешен продукт (БВП), макар и със закъснение от около две години,
   като взе предвид препоръките на ръководителите на националните статистически институти от 24 април 2008 г.,
   РЕШИ:
   Член 1
   Текстът на член 1 от Решение на Постоянния комитет № 1/2007/SC за изменение на Решение на Постоянния комитет № 5/2004/SC за установяване на принципа на поделяне на разходите за финансовия механизъм на ЕИП се заменя със следното:

      „Параграфи 6 и 7 от приложението към Решение на Постоянния комитет № 5/2004/SC за установяване на принципа на поделяне на разходите за финансовия механизъм на ЕИП се заменят със следното:

                     „6.

                     Информацията за БВП, на базата на която трябва да се основават вноските за конкретна година t, се предоставя до 1 февруари на същата година и се отнася за година t–2. Ако няма информация за БВП на Лихтенщайн за година t–2, се използва заместител въз основа на най-актуалната налична информация (година t–4), коригиран със степента на растеж на БВП на Швейцария за години t–3 и t–2. Този метод ще бъде преразгледан след три години.“ “

   Член 2
   Настоящото решение влиза в сила незабавно и се прилага за петия/последен транш (2008/2009 г.).
   Член 3
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.

      Съставено в Брюксел на 4 декември 2008 година.

            За Постоянния комитет

            Председател

         H.C. принц Nikolaus von LIECHTENSTEIN

            Генерален секретар

         Kåre BRYN


title: Решение на Съвета относно създаване на Група за координиране на политиките за кредитно застраховане, кредитни гаранции и финансови кредити

text:
Важна правна забележка

|

31960D1027(01)

Официален вестник n° 066 , 27/10/1960 стр. 1339 - 1340 специално датско издание поредица I глава 1959-1962 стр. 0063  специално английско издание: поредица I глава 1959-1962 стр. 0067  специално гръцко издание: глава 11 том 1 стр. 0021  специално испанско издание: глава 11 том 1 стр. 0005  специално португалско издание глава 11 том 1 стр. 0005  специално финландско издание: глава 11 том 1 стр. 0007  специално шведско издание: глава 11 том 1 стр. 0007  специално чешко издание глава 01 том 01 стр. 9  - 10 специално испанско издание глава 01 том 01 стр. 9  - 10 специално унгарско издание глава 01 том 01 стр. 9  - 10 специално литвийско издание глава 01 том 01 стр. 9  - 10 LV.ES глава 01 том 01 стр. 9  - 10 MT.ES глава 01 том 01 стр. 9  - 10 PL.ES глава 01 том 01 стр. 9  - 10 SK.ES глава 01 том 01 стр. 9  - 10 специално словенско издание глава 01 том 01 стр. 9  - 10

		19600927Решение на Съветаотносно създаване на Група за координиране на политиките за кредитно застраховане, кредитни гаранции и финансови кредитиСЪВЕТЪТ НА ЕВРОПЕЙСКАТА ИКОНОМИЧЕСКА ОБЩНОСТ,като взе предвид предложението на Комисията;като има предвид, че кредитът е от първостепенно значение в международната търговия; като има предвид, че кредитните механизми представляват един от основните инструменти, чрез които развиващите се страни могат по-бързо да се оборудват и да се увеличи търговията между тези страни и държавите-членки;като има предвид, че мерките, предприети от държавите-членки по въпросите, свързани със застраховките на експортни кредити и че експортните кредити могат да съставляват част от системата на държавните помощи или по друг начин могат да са свързани с такива системи, които, в съответствие с член 112 от Договора трябва постепенно да се хармонизират преди края на преходния период до необходимата степен, така че да се гарантира, че няма нарушение на конкуренцията между предприятията на Общността;като има предвид, че по тази причина е желателно да се определи процедура за консултации и сътрудничество между държавите-членки и Комисията във връзка с проблеми, отнасящи се до застраховките на експортните кредити и кредитите, предоставяни на развиващи се страни, с оглед формулирането на общи принципи и улесняването на подготовката на конкретни предложения и решения;ПРИЕ НАСТОЯЩOТО РЕШЕНИЕ:1. За да насърчи активното сътрудничество в рамките на Европейската икономическа общност и да подготви общи решения за специалните проблеми, свързани със застраховането при експортни кредити и кредитната политика по отношение на развиващи се страни и за да се улесни икономическото развитие на такива страни, се създава Група за координиране на политиките за кредитно застраховане, кредитни гаранции и финансови кредити.2. Задача на Групата е:а) да дава предложения за хармонизация между държавите-членки, когато това е в техните компетенции, за правила и условия за застраховане при експортни кредити, финансови кредити и инвестиционни гаранции, като в случая на застраховането при експортните кредити се взимат надлежно предвид правилата на Бернския съюз и работата, извършена от органите, създадени от държавите-членки в тази област;б) да търси подходящи възможности за допълнително многостранно използване на финансовите ресурси, предоставени на развиващи се страни;в) да съдейства за обмен на информация и да насърчава консултациите по всички конкретни проблеми в рамките на своята компетентност;г) да дава предложения в рамките на своята компетентност с оглед на координирането на позициите на държавите-членки или на техните специализирани органи в международните организации.3. Комитетът е съставен от ограничен брой представители от всяка държава-членка и от Комисията, които заемат отговорни длъжности, свързани конкретно с гореспоменатите въпроси. Всеки представител може да се замени от заместник, назначаването на който е обект на същите условия.Представителите могат да привличат експерти при проучването на определени въпроси.Дейностите на секретариат на Групата се осигуряват от Секретариата на Съвета.4. Групата кани представители на Европейската инвестиционна банка за участие в нейната работа.5. Групата може, когато това е необходимо, да кани на своите заседания и да изслушва мнението на всеки експерт или представител на всяка подходяща професионална или търговска организация.6. Групата периодично докладва на компетентните органи. Тя приема свой процедурен правилник.Съставено в Брюксел на 27 септември 1960 година.За СъветаПредседателDR. H. R. van Houten--------------------------------------------------


title: Решение (ЕС) 2015/1697 на Европейския парламент от 29 април 2015 година относно освобождаването от отговорност във връзка с изпълнението на бюджета на съвместното предприятие „Горивни клетки и водород“ за финансовата 2013 година

text:
               30.9.2015

               BG

               Официален вестник на Европейския съюз

               L 255/379

      РЕШЕНИЕ (ЕС) 2015/1697 НА ЕВРОПЕЙСКИЯ ПАРЛАМЕНТ
      от 29 април 2015 година
      относно освобождаването от отговорност във връзка с изпълнението на бюджета на съвместното предприятие „Горивни клетки и водород“ за финансовата 2013 година
      ЕВРОПЕЙСКИЯТ ПАРЛАМЕНТ,

                  —

                  като взе предвид окончателните годишни отчети на съвместното предприятие „Горивни клетки и водород“ за финансовата 2013 година,

                  —

                  като взе предвид доклада на Сметната палата относно годишните отчети на съвместното предприятие „Горивни клетки и водород“ (ГКВ) за финансовата 2013 година, придружен от отговорите на съвместното предприятие (1),

                  —

                  като взе предвид декларацията за достоверност (2) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2013 година в съответствие с член 287 от Договора за функционирането на ЕС,

                  —

                  като взе предвид препоръката на Съвета от 17 февруари 2015 г. относно освобождаването от отговорност на съвместното предприятие във връзка с изпълнението на бюджета за финансовата 2013 година (05306/2015 — C8-0049/2015),

                  —

                  като взе предвид член 319 от Договора за функционирането на ЕС,

                  —

                  като взе предвид Регламент (ЕО, Eвратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3),

                  —

                  като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (4), и по-специално член 209 от него,

                  —

                  като взе предвид Регламент (ЕО) № 521/2008 на Съвета от 30 май 2008 г. за създаване на съвместно предприятие „Горивни клетки и водород“ (5),

                  —

                  като взе предвид Регламент (ЕС) № 559/2014 на Съвета от 6 май 2014 г. за създаване на съвместно предприятие „Горивни клетки и водород 2“ (6), и по-специално член 1, параграф 2 и член 12 от него,

                  —

                  като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (7),

                  —

                  като взе предвид Делегиран регламент (ЕС) № 110/2014 на Комисията от 30 септември 2013 г. относно модел на финансов регламент за органите, осъществяващи публично-частно партньорство, посочени в член 209 от Регламент (ЕС, Евратом) № 966/2012 на Европейския парламент и на Съвета (8),

                  —

                  като взе предвид член 94 и приложение V към своя правилник,

                  —

                  като взе предвид доклада на комисията по бюджетен контрол (A8-0112/2015),

         1.

            Освобождава отговорност изпълнителния директор на съвместното предприятие „Горивни клетки и водород 2“ във връзка с изпълнението на бюджета на съвместното предприятие за финансовата 2013 година.

         2.

            Представя своите забележки в резолюцията по-долу.

         3.

            Възлага на своя председател да предаде настоящото решение, както и резолюцията, която е неразделна част от него, на изпълнителния директор на съвместното предприятие „Горивни клетки и водород 2“, на Съвета, Комисията и Сметната палата и да осигури публикуването им в Официален вестник на Европейския съюз (серия L).

               Председател

            Martin SCHULZ

               Генерален секретар

            Klaus WELLE

         (1)  ОВ C 452, 16.12.2014 г., стр. 67.

         (2)  ОВ C 452, 16.12.2014 г., стр. 68.

         (3)  ОВ L 248, 16.9.2002 г., стр. 1.

         (4)  ОВ L 298, 26.10.2012 г., стр. 1.

         (5)  ОВ L 153, 12.6.2008 г., стр. 1.

         (6)  ОВ L 169, 7.6.2014 г., стр. 108.

         (7)  ОВ L 357, 31.12.2002 г., стр. 72.

         (8)  ОВ L 38, 7.2.2014 г., стр. 2.


title: 2012/587/ЕС: Решение на Европейския парламент от 10 май 2012 година относно приключването на сметките на Европейската фондация за обучение за финансовата 2010 година

text:
               17.10.2012

               BG

               Официален вестник на Европейския съюз

               L 286/245

         РЕШЕНИЕ НА ЕВРОПЕЙСКИЯ ПАРЛАМЕНТ
   от 10 май 2012 година
   относно приключването на сметките на Европейската фондация за обучение за финансовата 2010 година
   (2012/587/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейската фондация за обучение за финансовата 2010 година,

               —

               като взе предвид доклада на Сметната палата относно годишните отчети на Европейската фондация за обучение за финансовата 2010 година, придружен от отговорите на Фондацията (1),

               —

               като взе предвид препоръката на Съвета от 21 февруари 2012 г. (06083/2012 – C7-0051/2012),

               —

               като взе предвид Договора за ЕО, и по-специално член 319 от него,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕО) № 1339/2008 на Европейския парламент и на Съвета от 16 декември 2008 г. за създаване на Европейска фондация за обучение (3), и по-специално член 17 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 (4), и по-специално член 94 от него,

               —

               като взе предвид член 77 и приложение VI към своя правилник,

               —

               като взе предвид доклада на комисията по бюджетен контрол и становището на комисията по заетост и социални въпроси (A7-0135/2012),

               1.

               Одобрява приключването на сметките на Европейската фондация за обучение за финансовата 2010 година.

               2.

               Възлага на своя председател да предаде настоящото решение на директора на Европейската фондация за обучение, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 366, 15.12.2011 г., стр. 145.

      (2)  ОВ L 248, 16.9.2002 г., стр. 1.

      (3)  ОВ L 354, 31.12.2008 г., стp. 82.

      (4)  ОВ L 357, 31.12.2002 г., стр. 72.


title: Искане за снемане на имунитета на Witold Tomczak Решение на Европейския парламент от 8 юли 2008 г. относно искане за снемане на имунитета на Witold Tomczak (2008/2078(IMM)

text:
               3.12.2009

               BG

               Официален вестник на Европейския съюз

               CE 294/81

         Вторник, 8 юли 2008 г.Искане за снемане на имунитета на Witold Tomczak
   P6_TA(2008)0326
   Решение на Европейския парламент от 8 юли 2008 г. относно искане за снемане на имунитета на Witold Tomczak (2008/2078(IMM)
   2009/C 294 E/20

      Европейският парламент,
   като взе предвид искането на заместник-прокурора на Варшава за снемане на имунитета на Witold Tomczak във връзка с наказателния процес, воден от областната прокуратура на Варшава (Warszawa Śródmieście Północ), Полша, което бе представено на 14 декември 2007 г., предадено от главния прокурор на Полша на 31 януари 2008 г. и обявено в пленарно заседание на 10 март 2008 г.,
   като изслуша Witold Tomczak на 28 май 2008 г. в съответствие с член 7, параграф 3 от правилника за дейността,
   като взе предвид членове 9 и 10 от Протокола за привилегиите и имунитетите на Европейските общности от 8 април 1965 г. и член 6, параграф 2 от Акта за избирането на членове на Европейския парламент чрез всеобщи преки избори от 20 септември 1976 г.,
   като взе предвид решенията на Съда на Европейските общности от 12 май 1964 г. и от 10 юли 1986 г. (1),
   като взе предвид член 105 от Конституцията на Полша,
   като взе предвид член 6, параграф 2 и член 7 от своя правилник,
   като взе предвид доклада на Комисията по правни въпроси (A6-0277/2008),

               А.

               като има предвид, че Witold Tomczak е избиран за член на Сейм (долната камара на полския парламент) на 21 септември 1997 г. и на 23 септември 2001 г.; като има предвид, че след подписването на Договора за присъединяване на 16 април 2003 г. той става наблюдател в ЕП; като има предвид, че е член на Европейския парламент в периода от 1 май 2004 г. до 19 юли 2004 г.; като има предвид, че е избран за член на Европейския парламент на 13 юни 2004 г. и че неговият мандат в полския парламент изтича на 16 юни 2004 г.;

               Б.

               като има предвид, че Witold Tomczak е обвинен за предизвикване на щети, оценени на 39 669 PLN (близо 11 500 евро), на скулптура, озаглавена „Деветият час“, представляваща папа Йоан Павел II, повален от камък, в галерия „Zachęta“ във Варшава на 21 декември 2000 г. в нарушение на член 288, параграф 1 от полския наказателния кодекс на Полша (2);

               В.

               като има предвид, че областната прокуратура във Варшава е събрала доказателства срещу Witold Tomczak, но последният е отказал да отговори на въпроси относно случилото се в галерия „Zachęta“;

               Г.

               като има предвид, че Witold Tomczak твърди, че действията му по отношение на скулптурата са имали за цел да защитят неговите религиозни чувства, както и тези на други хора, както и да защити достойнството на папата; като има предвид, че той оспорва размера на щетите, които, както се твърди, е предизвикал и във всеки случай счита, че поведението му е имало за цел да защити по-висока ценност, а именно — тази на честта на папата в очите на полските католици;

               Д.

               като има предвид, въз основа на получената информация, че Witold Tomczak не е защитен с парламентарен имунитет по отношение на нито едно от обвиненията, които са представени на вниманието на председателя на Европейския парламент;

               1.

               Реши да снеме имунитета на Witold Tomczak;

               2.

               Възлага на своя председател незабавно да предаде настоящото решение и доклада на своята компетентна комисия на съответния орган на Република Полша.

      (1)  Дело 101/63 Wagner v Fohrmann and Krier [1964] ECR 195 и Дело 149/85 Wybot v Faure and Others [1986] ECR 2391.

      (2)  Посоченият член съдържа следните разпоредби: „Който унищожи, повреди или направи неизползваемо имущество на друго лице, се наказва с лишаване от свобода за период от 3 месеца до 5 години.“ (Оригинален текст на полски език: Kto cudzą rzecz niszczy, uszkadza lub czyni niezdatną do użytku, podlega karze pozbawienia wolności od 3 miesięcy do lat 5).


title: Решение на Съвета от 14 май 1996 година относно сключването на Споразумение за сътрудничество между Европейската общност и Социалистическа република Виетнам

text:
Важна правна забележка

|

31996D0351

Официален вестник n° L 136 , 07/06/1996 стр. 0028 - 0028 специално чешко издание глава 11 том 24 стр. 122  - 122 специално испанско издание глава 11 том 24 стр. 122  - 122 специално унгарско издание глава 11 том 24 стр. 122  - 122 специално литвийско издание глава 11 том 24 стр. 122  - 122 LV.ES глава 11 том 24 стр. 122  - 122 MT.ES глава 11 том 24 стр. 122  - 122 PL.ES глава 11 том 24 стр. 122  - 122 SK.ES глава 11 том 24 стр. 122  - 122 специално словенско издание глава 11 том 24 стр. 122  - 122

		19960514Решение на Съветаот 14 май 1996 годинаотносно сключването на Споразумение за сътрудничество между Европейската общност и Социалистическа република Виетнам(96/351/EО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално членове 113 и 130ш, заедно с първото изречение на член 228, параграф 2 и първата алинея на член 228, параграф 3 от него,като взе предвид предложението на Комисията [1],като взе предвид мнението на Европейския парламент [2],като има предвид, че съгласно член 130ф от Договора, политиката на Общността в областта на сътрудничеството за развитие подпомага устойчивото икономическо и социално развитие на развиващите се страни, тяхната гладка и постепенна интеграция в световната икономика и кампанията срещу бедността в тези страни;като има предвид, че с оглед постигането на своите цели в сферата на външните отношения, Общността следва да одобри Споразумението за сътрудничество между Европейската общност и Социалистическа република Виетнам,РЕШИ:Член 1Споразумението за сътрудничество между Европейската общност и Социалистическа република Виетнам се одобрява от името на Общността.Текстът на споразумението се прилага към настоящото решение.Член 2Председателят на Съвета се упълномощава да връчи от името на Общността, нотификацията, предвидена в член 20 от споразумението.Член 3Комисията, подпомагана от представители на държавите-членки, представлява Общността в съвместната комисия, предвидена в член 14 от споразумението.Член 4Настоящото решение се публикува в Официален вестник на Европейските общности.Съставено в Брюксел на 14 май 1996 година.За СъветаПредседателE. Guzzanti[1] ОВ C 12, 17.1.1996 г., стр. 4.[2] ОВ C 47, 19.2.1996 г., стр. 25.--------------------------------------------------


title: 2011/599/ЕС: Решение на Европейския парламент от 10 май 2011 година относно приключването на сметките на Европейската фондация за подобряване на условията на живот и труд за финансовата 2009 година

text:
               27.9.2011

               BG

               Официален вестник на Европейския съюз

               L 250/214

         РЕШЕНИЕ НА ЕВРОПЕЙСКИЯ ПАРЛАМЕНТ
   от 10 май 2011 година
   относно приключването на сметките на Европейската фондация за подобряване на условията на живот и труд за финансовата 2009 година
   (2011/599/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейската фондация за подобряване на условията на живот и труд за финансовата 2009 година,

               —

               като взе предвид доклада на Сметната палата относно окончателните годишни отчети на Европейската фондация за подобряване на условията на живот и труд за финансовата 2009 година, придружен от отговорите на Фондацията (1),

               —

               като взе предвид препоръката на Съвета от 15 февруари 2011 г. (05892/2011 — C7-0052/2011),

               —

               като взе предвид член 276 от Договора за ЕО и член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕИО) № 1365/75 на Съвета от 26 май 1975 г. относно създаването на Европейска фондация за подобряване на условията на живот и труд (3), и по-специално член 16 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (4), и по-специално член 94 от него,

               —

               като взе предвид член 77 от своя правилник и приложение VI към него,

               —

               като взе предвид доклада на комисията по бюджетен контрол и становището на комисията по заетост и социални въпроси (A7-0108/2011),

               1.

               Одобрява приключването на сметките на Европейската фондация за подобряване на условията на живот и труд за финансовата 2009 година.

               2.

               Възлага на своя председател да предаде настоящото решение на директора на Европейската фондация за подобряване на условията на живот и труд, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Jerzy BUZEK

            Генерален секретар

         Klaus WELLE

      (1)  ОВ C 338 14.12.2010 г., стр. 155.

      (2)  ОВ L 248, 16.9.2002 г., стр. 1.

      (3)  ОВ L 139, 30.5.1975 г., стр. 1.

      (4)  ОВ L 357, 31.12.2002 г., стр. 72.


title: 2012/438/ЕС: Решение на Съвета от 24 юли 2012 година за назначаване на член от Финландия в Европейския икономически и социален комитет

text:
               27.7.2012

               BG

               Официален вестник на Европейския съюз

               L 200/19

         РЕШЕНИЕ НА СЪВЕТА
   от 24 юли 2012 година
   за назначаване на член от Финландия в Европейския икономически и социален комитет
   (2012/438/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 302 от него,
   като взе предвид предложението на правителството на Финландия,
   като взе предвид становището на Европейската комисия,
   като има предвид, че:

               (1)

               На 13 септември 2010 г. Съветът прие Решение 2010/570/ЕС, Евратом за назначаване на членовете на Европейския икономически и социален комитет за периода от 21 септември 2010 г. до 20 септември 2015 г. (1)

               (2)

               След изтичането на мандата на г-н Reijo PAANANEN се освободи едно място за член на Европейския икономически и социален комитет,

         ПРИЕ НАСТОЯЩОТО РЕШЕНИЕ:
   Член 1
   Назначава се за член на Европейския икономически и социален комитет за остатъка от мандата, а именно до 20 септември 2015 г., г-н Pekka RISTELÄ, съветник по международни отношения в SAK (Централна организация на финландските синдикати).
   Член 2
   Настоящото решение влиза в сила в деня на приемането му.

      Съставено в Брюксел на 24 юли 2012 година.

            За Съвета

            Председател

         A. D. MAVROYIANNIS

      (1)  ОВ L 251, 25.9.2010 г., стр. 8.


title: 2009/191/ЕО: Решение на Европейския парламент от 22 април 2008 година относно освобождаването от отговорност във връзка с изпълнението на общия бюджет на Европейския съюз за финансовата 2006 година, раздел IV — Съд на Европейските общности

text:
               31.3.2009

               BG

               Официален вестник на Европейския съюз

               L 88/72

         РЕШЕНИЕ НА ЕВРОПЕЙСКИЯ ПАРЛАМЕНТ
   от 22 април 2008 година
   относно освобождаването от отговорност във връзка с изпълнението на общия бюджет на Европейския съюз за финансовата 2006 година, раздел IV — Съд на Европейските общности
   (2009/191/ЕО)
   ЕВРОПЕЙСКИЯТ ПАРЛАМЕНТ,
   като взе предвид общия бюджет на Европейския съюз за финансовата 2006 година (1),
   като взе предвид окончателните годишни отчети на Европейските общности за финансовата 2006 година — том I (C6-0365/2007) (2),
   като взе предвид годишния доклад на Съда на Европейските общности до органа, който взема решение за освобождаване от отговорност във връзка с изпълнението на бюджета, относно вътрешните одити, извършени през 2006 г.,
   като взе предвид годишния доклад на Сметната палата за изпълнението на бюджета за финансовата 2006 година, както и нейните специални доклади, придружени от отговорите на проверените институции (3),
   като взе предвид декларацията, гарантираща точността на отчетите, както и законосъобразността и правилността на извършените операции, представена от Сметната палата съгласно член 248 от Договора за ЕО (4),
   като взе предвид член 272, параграф 10 и членове 274, 275 и 276 от Договора за ЕО,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим към общия бюджет на Европейските общности (5), и по-специално членове 50, 86, 145, 146 и 147 от него,
   като взе предвид член 71 и приложение V към своя правилник,
   като взе предвид доклада на Комисията по бюджетен контрол (A6-0097/2008),

               1.

               Освобождава от отговорност секретаря на Съда на Европейските общности във връзка с изпълнението на бюджета на Съда на Европейските общности за финансовата 2006 година;

               2.

               Представя своите забележки в резолюцията по-долу;

               3.

               Възлага на своя председател да предаде настоящото решение, както и резолюцията, която е неразделна част от него, на Съвета, Комисията, Съда на Европейските общности, Сметната палата, Европейския омбудсман и Европейския надзорен орган по защита на данните и да осигури публикуването им в Официален вестник на Европейския съюз (серия L).

            Председател

         Hans-Gert PÖTTERING

            Генерален секретар

         Harald RØMER

      (1)  ОВ L 78, 15.3.2006 г.

      (2)  ОВ C 274, 15.11.2007, стр. 1.

      (3)  ОВ C 273, 15.11.2007 г., стр. 1.

      (4)  ОВ C 274, 15.11.2007 г., стр. 130.

      (5)  ОВ L 248, 16.9.2002 г., стр. 1.
    ---documentbreak---

               31.3.2009

               BG

               Официален вестник на Европейския съюз

               L 88/73

         РЕЗОЛЮЦИЯ НА ЕВРОПЕЙСКИЯ ПАРЛАМЕНТ
   от 22 април 2008 година,
   съдържаща забележките, които са неразделна част от решението за освобождаване от отговорност във връзка с изпълнението на общия бюджет на Европейския съюз за финансовата 2006 година, раздел IV — Съд на Европейските общности
   ЕВРОПЕЙСКИЯТ ПАРЛАМЕНТ,
   като взе предвид общия бюджет на Европейския съюз за финансовата 2006 година (1),
   като взе предвид окончателните годишни отчети на Европейските общности за финансовата 2006 година — том I (C6-0365/2007) (2),
   като взе предвид годишния доклад на Съда на Европейските общности до органа, който взема решение за освобождаване от отговорност във връзка с изпълнението на бюджета, относно вътрешните одити, извършени през 2006 г.,
   като взе предвид годишния доклад на Сметната палата за изпълнението на бюджета за финансовата 2006 година, както и нейните специални доклади, придружени от отговорите на проверените институции (3),
   като взе предвид декларацията, гарантираща точността на отчетите, както и законосъобразността и правилността на извършените операции, представена от Сметната палата съгласно член 248 от Договора за ЕО (4),
   като взе предвид член 272, параграф 10 и членове 274, 275 и 276 от Договора за ЕО,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим към общия бюджет на Европейските общности (5), и по-специално членове 50, 86, 145, 146 и 147 от него,
   като взе предвид член 71 и приложение V към своя правилник,
   като взе предвид доклада на Комисията по бюджетен контрол (A6-0097/2008),

               1.

               Отбелязва, че през 2006 г. Съдът на Европейските общности (Съд на ЕО) е разполагал с бюджетни кредити за поети задължения в размер на общо 252 306 372,60 EUR (за 2005 г.: 232 602 467,74 EUR), като процентът на усвояване е бил 94,58 %;

               2.

               Отбелязва, че след въвеждането на счетоводната отчетност на базата на текущо начисляване, считано от 1 януари 2005 г., финансовите отчети на Съда на Европейските общности показват отрицателен финансов резултат за годината (1 529 933 EUR) и еднакъв размер на активите и пасивите (72 187 617 EUR);

               3.

               Отбелязва със задоволство приемането от Съда на Европейските общности през юли 2007 г. на кодекс за поведение, който се прилага за настоящите и бивши членове на Съда на Европейските общности, на Първоинстанционния съд и Съда на публичната служба (6), и който включва задължение за представяне на декларация за финансови интереси на председателя на Съда на Европейските общности; подчертава обаче нееднократното си искане за публикуването на конкретни декларации, в интерес на прозрачността, например на интернет страницата на Съда на Европейските общности, дори и за това понастоящем да няма законово изискване;

               4.

               Изразява задоволство от това, че от 1 октомври 2007 г. бяха създадени два различни административни отдела (отдел за вътрешен одит и отдел за проверка) с двама отделни началник-отдели, като така се сложи край на критикуваното през предходните години от Сметната палата и Парламента положение, когато началникът на служба „Вътрешен одит“ отговаряше за предварителната проверка на операциите, извършвани от разпоредителите с бюджетни кредити;

               5.

               Приветства информацията, съдържаща се в отговорите на Съда на Европейските общности на въпросника на докладчика за точното естество и съдържанието на препоръките от извършените през 2006 г. вътрешни одити, съгласно която вътрешният одитор на Съда на Европейските общности е извършил пет специални одита и е отправил препоръки към съответните служби (за организирането на посещения и управлението на бюджета за тях, за застрахователните договори, за процедурите, свързани с минималните стандарти за вътрешен контрол, за управлението на разходите по преместване и за ползването на телефон); въпреки това подчертава необходимостта от пълно изпълнение на тези препоръки;

               6.

               Също така изразява задоволство от факта, че след 2005 г., когато не бяха извършени последващи проверки, през 2006 г. отделът за вътрешен одит и финансова помощ извърши последващи проверки за три вида разходи, а именно разходите за документация и библиотека, за превозни средства и за дълекосъобщения, които потвърдиха редовността и съответствието на контролираните разходи;

               7.

               Приветства намаляването на броя възложени обществени поръчки чрез договаряне, като част от общия брой възложени обществени поръчки — от 38 % през 2005 г. на 34 % през 2006 г. (на стойност над 60 000 EUR, след изменението на Правилника за прилагане (7) на Финансовия регламент); изисква все пак Съдът на Европейските общности да положи повече усилия, за да намали още повече това съотношение;

               8.

               Отбелязва, че в действителност 2006 г. беше първата година от същинската правораздавателна дейност на новосъздадения Съд на публичната служба, след като той започна да изпълнява функциите си през декември 2005 г.;

               9.

               Отбелязва, че въпреки че броят на преведените страници се е увеличил с 24 % в сравнение с 2005 г., като е достигнал до 669 668 през 2006 г., броят на изпратените за превод страници е останал стабилен (645 176 през 2005 г. и 642 113 през 2006 г.), и изоставането, дължащо се на разширяването през 2004 г., е било намалено благодарение на взетите от Съда на Европейските общности мерки;

               10.

               Изтъква критиката, отправена от Сметната палата в нейния Специален доклад № 2/2007 относно разходите за сградите, а именно, че независимият експерт, чието ангажиране беше предвидено в рамковия договор за разширяването на основната сграда на Съда на Европейските общности („Palais“), не беше определен в началото, а в оригиналния рамков договор бяха заложени само общите принципи;

               11.

               Отбелязва със задоволство, че най-накрая независимият експерт (от KPMG) беше определен и започна работата си по упражняване на контрол върху изпълнението на договора и извършване на последваща проверка на цялата счетоводна отчетност; изразява надежда, че първоначалният бюджет ще бъде спазен и насърчава Съда на ЕО да упражнява строг контрол върху всички аспекти на напредъка на проекта чрез правилата за изпълнение, регулиращи системата за контрол;

               12.

               Наред с това отбелязва със задоволство подписването на договор за лизинг със закупуване между Великото херцогство Люксембург и Съда на ЕО, в който се определят необходимите мерки за допълване на рамковия договор от 2001 г. и се урежда продажбата на земята, на която се намира комплексът, на Съда на ЕО за символичната цена от 1 EUR, когато Съдът на ЕО стане собственик на сградите;

               13.

               Припомня, че в параграф 35 от Специалния доклад № 2/2007 относно разходите на институциите за сгради Сметната палата коментира строителството на разширението на Съда на ЕО в Люксембург, както следва: „(…) Съдът не взе участие в търга и в разширените преговори по договора — чиито клаузи и възможности той не беше одобрил предварително — и не е подписал договорите за финансиране, въпреки че ще трябва да поема финансовите разходи (например лихви, такси за мениджмънт). Отделите на Съда на Европейските общности провериха процедурата, използвана от правителството за възлагане на договора за финансиране на проекта, и установиха, че не е имало достатъчна конкуренция (…)“; приканва Комисията да представи най-късно до юли 2008 г. резултатите от допълнителните проучвания, обявени във връзка с проекта за разширение на Съда на ЕО в нейния отговор на писмен въпрос E-4016/2007, относно възможни нарушения на директивите за обществените поръчки;

               14.

               Посочва, че през 2006 г. броят на длъжностните лица и срочно наетия персонал (помощен, временно и договорно нает персонал) е нараснал с 4,8 %, като е достигнал до 1 786 служители;

               15.

               Въпреки това отбелязва със загриженост, че Съдът на ЕО продължава да има затруднения при назначаването на квалифициран персонал, обхванат от Правилника за длъжностните лица, за някои длъжности (най-вече устни преводачи и специалисти по информационни технологии), въз основа на конкурсите, организирани от Европейска служба за подбор на персонал (EPSO);

               16.

               Приветства Съда на ЕО за включването в отчета на дейността му на раздел, в който се определят последващите действия, които трябва да се предприемат през годината, след предходните решения на Парламента за освобождаване от отговорност и докладите на Сметната палата; изисква, все пак, този раздел, както и докладът за вътрешните одити, изпратен от Съда на ЕО до органа, който взема решение за освобождаване от отговорност във връзка с изпълнението на бюджета, да бъдат по-подробни.

      (1)  ОВ L 78, 15.3.2006 г.

      (2)  ОВ C 274, 15.11.2007 г., стр. 1.

      (3)  ОВ C 273, 15.11.2007 г., стр. 1.

      (4)  ОВ C 274, 15.11.2007 г., стр. 130.

      (5)  ОВ L 248, 16.9.2002 г., стр. 1.

      (6)  ОВ C 223, 22.9.2007 г., стр. 1.

      (7)  Регламент (ЕО, Евратом) № 2342/2002 на Комисията от 23 декември 2002 г. относно определянето на подробни правила за прилагането на Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (ОВ L 357, 31.12.2002 г., стр. 1).


title: 2008/906/ЕО: Решение на Съвета от 27 ноември 2008 година за назначаване на двама членове от Дания и двама заместник-членове от Дания в Комитета на регионите

text:
               5.12.2008

               BG

               Официален вестник на Европейския съюз

               L 327/21

      РЕШЕНИЕ НА СЪВЕТА

   от 27 ноември 2008 година
   за назначаване на двама членове от Дания и двама заместник-членове от Дания в Комитета на регионите
   (2008/906/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 263 от него,
   като взе предвид предложението на правителството на Дания,
   като има предвид, че:

               (1)

               На 24 януари 2006 г. Съветът прие Решение 2006/116/ЕО за назначаване на членове и заместник-членове на Комитета на регионите за периода от 26 януари 2006 г. до 25 януари 2010 г. (1)

               (2)

               След изтичането на мандатите на г-жа Mona HEIBERG и г-жа Helene LUND се освободиха две места за членове на Комитета на регионите. След изтичането на мандатите на г-н Jens Christian GJESING и г-жа Tove LARSEN се освободиха две места за заместник-членове на Комитета на регионите,

         РЕШИ:
   Член 1
   Назначават се в Комитета на регионите за остатъка от настоящия мандат, а именно до 25 януари 2010 г., както следва:

               а)

               за членове:

                           г-жа Helene LUND, Byrådsmedlem, Furesø Kommune (промяна на мандата),

                           г-жа Mona HEIBERG, 1.Næstformand for Borgerrepræsentationen, Københavns Kommune (промяна на мандата);

               б)

               за заместник-членове:

                           г-н Jens Christian GJESING, 1. Viceborgmester, Haderslev Kommune (промяна на мандата),

                           г-жа Tove LARSEN, Borgmester, Aabenraa Kommune (промяна на мандата).

         Член 2
   Настоящото решение поражда действие в деня на приемането му.

      Съставено в Брюксел на 27 ноември 2008 година.

            За Съвета

            Председател

         L. CHATEL

      (1)  ОВ L 56, 25.2.2006 г., стр. 75.